Diari Oficial de la Generalitat Valenciana


Sumari del DOGV 2726, del 11-04-1996 (1996/837885)

ACORD de 2 d'abril de 1996, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Ondara.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2726

Data del DOGV
:   11-04-1996

Secció del DOGV
:   ALTRES DISPOSICIONS

Número del document
:   1996/837885


Data del document
:   02-04-1996

Organisme emissor
:   Conselleria de Presidència

Tipus de document
:   Acord

ACORD de 2 d'abril de 1996, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Ondara.   
El Govern Valencià, en la reunió del dia 2 d'abril de 1996, adoptà l'acord següent:  
L'Ajuntament d'Ondara, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte de rehabilitació de l'edifici del cinema Teatre Victòria d'Ondara.  
Aquesta declaració d'ocupació urgent es justifica en el fet que l'esmentada obra està finançada en part per la Conselleria de Cultura, Educació i Ciència, segons que preveu l'Acord del Govern Valencià de 22 de març de 1995, i com que la col·laboració en l'esmentada obra és de caràcter plurianual, a partir de 1996, i amb l'obligació que el 30 de novembre del primer any (1996) haja d'iniciar-se i justificar-se la part de la subvenció corresponent, la qual seria anul·lada en cas d'incompliment, fet que provocaria un perjudici greu i irreversible als interessos del municipi d'Ondara, per la qual cosa cal que l'Ajuntament d'Ondara, al més aviat possible, dispose dels béns afectats per l'execució del projecte.  
Sotmès l'expedient a informació pública, la persona afectada no hi va presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Ondara per a l'execució del projecte de rehabilitació de l'edifici del cinema Teatre Victòria.  
Llista de béns afectats  
Propietari: senyor Juan Garrido Zaragoza.  
Domicili: avinguda de la Marina Alta, 44, d'Ondara.  
Descripció de la finca: sòl urbà edificable de 490 m2, conforme al Pla General d'Ondara, situat al carrer de Sant Jaume, 12b, composta de planta baixa, destinada a magatzem amb pati, i planta alta, destinada a golfes. Enfronta a la dreta entrant amb la finca matriu i amb la propietat dels hereus del senyor Valeriano Pons; esquerra amb el Cine Victòria; per darrere amb la propietat del senyor Juan Garrido Ginestar; i per davant amb el carrer de Sant Jaume.  
Inscrita en el foli 169, llibre 53, tom 909, inscripció 5a del Registre de la Propietat de Pedreguer, lliure de càrregues.  
Es preveu la necessitat d'ocupar 70 m2, dels quals 32 m2 corresponen a magatzem i la resta a una edificació parcialment fora d'ordenació per la part de darrere, que limita, per davant amb el Cine Victòria; a la dreta amb la resta de la finca del senyor Juan Garrido Zaragoza; i a l'esquerra i darrere amb els terrenys propietat del senyor Juan Garrido Ginestar.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Ondara al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 2 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO